**Φύλλο Εργασίας**

**Στο «Πούσι» του Ν. Καββαδία**

**Η αποστολή μας:**

Προσπαθούμε να ανακαλύψουμε την ποιητική γλώσσα του Νίκου Καββαδία μέσα από το ποίημα που υπάρχει στο σχολικό βιβλίο μας και ονομάζεται «Πούσι». Θα εντοπίσουμε πρώτα τις λέξεις-κλειδιά και θα σκεφτούμε μετά στο πλαίσιο της ομάδας μας γιατί ο ποιητής διαλέγει αυτές τις λέξεις. Η Διαδικασία λοιπόν:

1. Μεταβαίνουμε στο [Youtube](https://www.youtube.com/watch?v=_3pWZPkcUbQ) και ακούμε το ποίημα μελοποιημένο από τους «Ξέμπαρκους».

2. Αφού ακούσουμε την μελοποίηση κάνουμε ανά ομάδα μια μικρή έρευνα στο [Youtube](https://www.youtube.com/watch?v=_3pWZPkcUbQ) για να ανακαλύψουμε αν υπάρχουν κι άλλες μελοποιήσεις του Νίκου Καββαδία. Σημειώνουμε μετά κάποιους τίτλους ή ονόματα συνθετών που μελοποίησαν ποιήματα του ποιητή.

3. Πηγαίνουμε τώρα να διαβάσουμε το ποίημα στο σχολικό μας [βιβλίο.](http://ebooks.edu.gr/modules/ebook/show.php/DSB106/528/3496%2C14157/)

4. Αφού διαβάσουμε το ποίημα παρατηρούμε ότι υπάρχουν πολλές λέξεις που εξηγούνται νοηματικά στο σχολικό βιβλίο. Ας προσπαθήσουμε να βρούμε κι εμείς ερμηνείες των λέξεων στο λεξικό.

4. Πηγαίνουμε στο [Λεξικό της Πύλης για την Ελληνική Γλώσσα](http://www.greek-language.gr/greekLang/modern_greek/tools/lexica/triantafyllides/index.html). Στο κενό πεδίο γράφουμε τις λέξεις που θέλουμε να αναζητήσουμε και μετά πατάμε το Βρες για να γίνει η αναζήτηση. Σημειώνουμε τις ερμηνείες των λέξεων:

* Πούσι
* Σαλαμάστρα
* Καδένα

5. Βρήκαμε όλες τις Λέξεις που αναζητήσαμε στο Λεξικό; Μήπως παρατηρήσαμε ότι κάποιες ερμηνείες δεν τις βρήκαμε; Γιατί πιστεύετε ότι συμβαίνει αυτό;

6. Το παιχνίδι των παράδοξων ομοιοκαταληξιών:

Μπορούμε να σκεφτείτε λέξεις που ομοιοκαταληκτούν με τις παρακάτω;

**Μαλλιά σου ………………**

**Με βρήκες……………….**

Ποιες ομοιοκαταληξίες σκέφτηκε ο ποιητής; Μήπως παίζει κι αυτός το παιχνίδι των παράδοξων ομοιοκαταληξιών;

Διαβάζουμε εδώ:

<https://www.greek-language.gr/digitalResources/literature/education/literature_history/search.html?details=48>

7. Ας προσπαθήσουμε τώρα να οπτικοποιήσουμε κάποιες από τις παραπάνω λέξεις. Ας βρείτε εικόνες στο [Google](https://www.google.gr/?gfe_rd=cr&ei=LLFQWa-LOouBX-3OutAJ)  και μετά μπορούμε να τις ανεβάσουμε στην πλατφόρμα e me

<https://blogs.e-me.edu.gr/mgeneth/>

Εναλλακτικά μπορούμε να βρούμε εικόνες από τα εξώφυλλα (και όχι μόνο) των ποιητικών συλλογών του Ν. Καββαδία. *(Δραστηριότητα για το σπίτι).*

8. Επισκεφτόμαστε τώρα την ιστοσελίδα του [Εθνικού Κέντρου Βιβλίου](http://www.ekebi.gr/frontoffice/portal.asp?cpage=node&cnode=461&t=194) και κοιτάμε την εργογραφία του Νίκου Καββαδία. Ποια είναι τα ονόματα των τριών ποιητικών συλλογών του Νίκου Καββαδία; Μήπως συναντάμε εδώ κάποια από τις λέξεις που έχουμε πιο πριν αναζητήσει στο Λεξικό; *(Δραστηριότητα για το σπίτι)*

9. Πάμε λίγο πίσω τώρα και κοιτάμε τις σημειώσεις μας. Έχουμε βρει ερμηνεία για τη λέξη «σαλαμάστρα»; Πηγαίνουμε στο [Google](https://www.google.gr/?gfe_rd=cr&ei=LLFQWa-LOouBX-3OutAJ) και ψάχνουμε τη λέξη στις Εικόνες.

10. Ξαναδιαβάζουμε το ποίημα και παρατηρούμε ότι η λέξη «σαλαμάστρα» αναφέρεται στα μαλλιά «πλέκω σαλαμάστρα τα μαλλιά σου». Σκεφτόμαστε τί μπορεί να είναι η σαλαμάστρα στον συγκεκριμένο στίχο. Ποια εικόνα σχηματίζεται εδώ;

11. Μήπως στο ποίημα το ποιητικό υποκείμενο, καθώς ταξιδεύει πάνω στο πλοίο του, μας ταξιδεύει κι εμάς σε τόπους; Υπάρχουν λέξεις στο ποίημα που να είναι ονομασίες τόπων; Σημειώνουμε τα ευρήματά μας.

12. Συζητάμε τώρα με την ομάδα μας σε τί συμπεράσματα μπορούμε να καταλήξουμε σχετικά με το λεξιλόγιο στο ποίημα «Πούσι» και προσπαθούμε να σκεφτούμε γιατί ο ποιητής κάνει αυτές τις γλωσσικές επιλογές. Συμπληρώνουμε μετά έναν πίνακα, ο οποίος θα μπορούσε να μας βοηθήσει να καταλήξουμε πιο εύκολα σε κάποια συμπεράσματα και τέλος παρουσιάζουμε τα ευρήματά μας στην ολομέλεια.

**Συμπληρώνουμε τώρα τον παρακάτω πίνακα με λέξεις από το ποίημα**

**«Πούσι» του Νίκου Καββαδία**

|  |  |  |  |
| --- | --- | --- | --- |
| **Λέξεις-ναυτικοί όροι** | **(το ποίημα το γνωρίζουμε ήδη)** | **Η λέξη αντένα: επισκεπτόμαστε το** [**βιβλίο**](http://ebooks.edu.gr/modules/ebook/show.php/DSB106/528/3495%2C14122/) **και διαβάζουμε το ποίημα «Είμαστε κάτι» του Κ.Καρυωτάκη****Υπάρχει η λέξη αντένα στο ποίημα αυτό;** **Γράφουμε δίπλα τον στίχο από το ποίημα του κ.Καρυωτάκη** |  |
| **Λέξεις που αναφέρονται στη γυναικεία μορφή:** |  | **Γράφουμε δίπλα τον στίχο με τον οποίο ο ποιητής περιγράφει την πλεξούδα των μαλλιών της γυναικείας μορφής:** |  |
| **Λέξεις- τόποι: Γράφουμε δίπλα τους τόπους που αναφέρονται στο ποίημα και σκεπτόμαστε γιατί υπάρχουν τόσες αναφορές σε γεωγραφικούς τόπους.** |  | **Λέξη:ο θερμαστής.****Βρίσκουμε ένα άλλο ποίημα του Ν. Καββαδία από την ποιητική συλλογή** [**Μαραμπού**](http://nikoskabbadias.blogspot.gr/2008/02/1933.html) **(Ένας νέγρος θερμαστής από το Τζιμπουτί) που ξανασυναντάμε αυτή τη λέξη. Γιατί;** |  |

**Διάλογος με άλλα κείμενα:**

|  |  |  |
| --- | --- | --- |
| **Διαβάστε το διπλανό απόσπασμα από την Αντιγόνη του Σοφοκλή (Γ’ Στάσιμο). Ο χορός εδώ μιλάει για τον έρωτα. Υπάρχει κάποιος στίχος, τον οποίο θα μπορούσατε να συνδέσετε με το ποίημα Πούσι;** |  | **ΧΟΡ. Έρωτ᾽ ανίκητε στον πόλεμοπου κάνεις χτήμα σου όπου πέσεις,που στ᾽ απαλά τα μάγουλατης κορασίδας νυχτερεύειςκαι γυρνάς πάνω από τα πέλαγακαι στους πιο απόμερους τους τόπους,δε σου ξεφεύγει εσένα ούτε θεόςούτε κανείς απ᾽ τους λιγόζωους ανθρώπουςκι όποιον θα πιάσεις γίνεται τρελός.** |
| **Διαβάστε το ποίημα Ουλαλούμ του Γ. Σκαρίμπα :****Μετά απαντήστε στις παρακάτω ερωτήσεις:*** **Ποια περιμένει το ποιητικό υποκείμενο;**
* **Από που περιμένει να έρθει;**
* **Σε τί πρόσωπο της απευθύνεται το ποιητικό υποκείμενο;**
* **Τι τόνο αποκτά το ποίημα με την χρήση αυτού του προσώπου;**
* **Ποιες ομοιότητες παρατηρείτε ανάμεσα στο ποίημα του Σκαρίμπα και στο ποίημα Πούσι του Ν. Καββαδία;**
 |  | **Ή**ταν σα να σε πρόσμενα Κυράαπόψε που δεν έπνεε όξω ανάσα,κι έλεγα: Θά 'ρθει απόψε απ' τα νεράκι από τα δάσα.Θά 'ρθει, αφού [φλετράει](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index08_03.html)\* μου η ψυχή,αφού [σπαρά](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index08_03.html)\* το μάτι μου σαν ψάρι,και θα μυρίζει φώτα και βροχήκαι νιο φεγγάρι…Και να, το κάθισμά σου [συγυρνώ](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index08_03.html)\*,[στολνώ](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index08_03.html)\* την κάμαρά μου αγριομέντα,και να, μαζί σου κιόλας αρχινώχρυσή κουβέντα:…Πως να, θα μείνει ο κόσμος με το «μπα»που μ' έλεγε τρελόν, πως είχες γίνεικαπνός και –τάχας– σύγνεφα θαμπάπρος τη σελήνη . . .. . . . . . . . . . . . . . . . . . . . . . . . . . . . . . .Νύχτωσε και δε φάνηκες εσύ,κίνησα να σε βρω στο δρόμο –οϊμένα–μα σκούνταφτες (όπου εσκούνταφτα) χρυσήκι εσύ με μένα.Τόσο πολύ μ' αγάπησες, Κυρά,που άκουγα διπλά τα βήματά μου!Πάταγα 'γώ –στραβός– μες στα νερά;κι εσύ κοντά μου… |
| **Δημιουργική γραφή:****Επιλέγουμε μία από τις δύο δραστηριότητες.** |  | 1. Γράψτε μια σελίδα από το ημερολόγιο ενός ναυτικού, την οποία θα απευθύνετε σε ένα αγαπημένο σας πρόσωπο. Προσπαθήστε να αποδώσετε τα συναισθήματα που φέρνει η απόσταση, όταν αυτή χωρίζει αγαπημένα πρόσωπα. Επίσης, προσπαθήστε να μεταδώσετε το κλίμα που διαμορφώνουν οι δυσκολίες στη ζωή ενός ναυτικού.
2. Γράψτε έναν υποθετικό διάλογο ανάμεσα στην γυναικεία οπτασία και στο ποιητικό υποκείμενο. Μετά -αν θέλετε - φτιάξτε ένα κόμικ/ animation με τον διάλογο αυτόν. Μπορείτε να χρησιμοποιήσετε τις παρακάτω εφαρμογές ή κάποια άλλη της επιλογής σας.

<https://www.pixton.com/><https://www.animaker.com/> |